Premierul Viorica Dăncilă a încercat să vorbească la telefon cu preşedintele Klaus Iohannis. Nu a reușit, deoarece șeful statului era într-o întâlnire, potrivit surselor digi24.ro.

Președintele i-a transmis că vor discuta, cel mai probabil, mai târziu.

Viorica Dăncilă caută să-l convingă pe şeful statului să fie de acord cu remanierea Guvernului, aşa cum a fost propusă de PSD săptămâna trecută.

Săptămâna trecută, PSD a decis să schimbe trei miniștri, inclusiv pe cel al Justiției. Miercuri, Dăncilă a trimis la Cotroceni propunerile de numire a noilor miniştri ai Justiţiei (Eugen Nicolicea) , Fondurilor Europene (Oana Florea) şi de la Ministerul pentru Românii de Pretutindeni (Tit Liviu Brăiloiu).

La Cotroceni au ajuns și demisiile miniştrilor Tudorel Toader, Rovana Plumb şi Natalia Intotero.